— 307 — 



nostre ditte besogne, n'observent les ordonnances ny plusieurs 

 choses dont ils sont chargez, tant sur le fait de rendre compte 

 des muyres et gettes d'iceux puits, délivrances de fer que au- 

 trement et mesmement que le tout par eux doit estre mis en 

 escrit, ce qu'ils n'ont fait, pour ce qu'ils n'ont esté receus en leur 

 estât, combien que aucuns d'eux ne sçavent escrire, déclarons 

 que à l'avenir personne ne sera admis et receus aus dits estats 

 de clerc des puys s'il ne sçayt escrire ou que par Sa Majesté ad- 

 vertie de la vérité en fust expressément dispensé. 



xlv. Et ne pourroient à l'advenir les dits clercs des puys 

 vendre les vieux chappeaux et autres vieux fers sinon au pois 

 et sur la délibération que sur le dit vendage sera faite par le 

 conseil, qui sera enregistrée et le pris du dit vendage qui en 

 sera fait ; et au surplus observeront les dits clercs des puys 

 les dittes anciennes ordonnances es choses qui concernent leur 

 estât et office. 



Le maistre mouthier. 



xlvi. Le dit maistre mouthier aura en la ditte Saulnerie une 

 chambre pour en user selon la forme des dites anciennes ordon- 

 nances, et pour autant se contentera sans ce qu'il puisse à l'ad- 

 venir tenir mesnage en icelle Saulnerye. 



xlvii. Les salez que le dit maistre mouthier a coustume déli- 

 vrer aux officiers, manouvriers et ouvrières de la ditte Saulne- 

 rie seront escrits par le dit maistre mouthier pour en tenir 

 compte au conseil chacune semaine. 



xlviii. Item, recevra et délivrera le dit maistre mouthier les 

 suifs et chandoilles au pois, selon qu'il est contenu es dittes 

 anciennes ordonnances, et en rendra compte chacune semaine 

 au jour et en la manière des autres despenses de la ditte Saul- 

 nerye; ne pourra le dit maistre mouthier eschantiller et estalon- 

 ner les escuelles à former sel sans la présence du portier et de 

 l'un des clercs des rolles, un chacun desquels aura un estallon 

 des dites escuelles suivant les anciennes ordonnances. 



xlix. Le dit maistre mouthier ne baillera aucun congé aux 

 autres mouthiers ny manouvriers à peine d'en estre puny, ains 

 observera en tout et par tout les dittes ordonnances concernant 

 son estât. 



